টেকসই উন্নয়নে প্রযুক্তির সহায়তা কামনা | প্রথম পাতা | Jugantor
সোমবার, ০৪ সেপ্টেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
বাংলার মুখ
নগর-মহানগর
দৃষ্টিপাত
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
স্বজন সমাবেশ (৩১ মে, ২০১৭)সাহিত্য সাময়িকী (২৬ মে, ২০১৭)ইসলাম ও জীবন (২৬ মে, ২০১৭)সুস্থ থাকুন (২৭ মে, ২০১৭)সুরঞ্জনা (২৯ মে, ২০১৭)অর্থনীতি (২৮ মে, ২০১৭)তারাঝিলমিল (২৫ মে, ২০১৭)প্রতিমঞ্চ (৩০ মে, ২০১৭)প্রকৃতি ও জীবন (২৭ মে, ২০১৭)ঘরে বাইরে (৩০ মে, ২০১৭)পরবাস (২০ মে, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (২৬ মে, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৮ মে, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
বাতায়ন
বাংলার মুখ
নগর-মহানগর
দৃষ্টিপাত
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
আজকের পত্রিকা / প্রথম পাতা
বাসস    |
প্রকাশ : ৩১ মে, ২০১৭ ০০:০০:০০ | অাপডেট: ৩১ মে, ২০১৭ ০১:২৫:৫৮ প্রিন্ট
আইএইএ সম্মেলনে প্রধানমন্ত্রী
টেকসই উন্নয়নে প্রযুক্তির সহায়তা কামনা
বিএনপি-জামায়াতের নৃশংসতা-দুর্নীতি তুলে ধরুন : প্রবাসীদের শেখ হাসিনা
আইএইএ সম্মেলনের উদ্বোধনী অনুষ্ঠানে ভাষণ দিচ্ছেন প্রধানমন্ত্রী শেখ হাসিনা -বাসস
প্রধানমন্ত্রী শেখ হাসিনা পারমাণবিক প্রযুক্তির শান্তিপূর্ণ ব্যবহারের মাধ্যমে টেকসই উন্নয়ন লক্ষ্য বাস্তবায়নে বাংলাদেশসহ ও উন্নয়নশীল দেশের জন্য ইন্টারন্যাশনাল অ্যাটমিক এনার্জি এজেন্সির (আইএইএ) সহায়তা কামনা করেছেন। প্রধানমন্ত্রী মঙ্গলবার অস্ট্রিয়ার রাজধানীতে আইএইএর সম্মেলনে বলেন, বাংলাদেশ পারমাণবিক প্রযুক্তির শান্তিপূর্ণ ব্যবহার থেকে সর্বোচ্চ সুবিধা পেতে চায় এবং উন্নয়নশীল দেশগুলোর সঙ্গে বৃহত্তর সহযোগিতা প্রতিষ্ঠায় আগ্রহী।
এসডিজি বাস্তবায়নে বিশেষ করে স্বল্পোন্নত ও উন্নয়নশীল দেশগুলোর সহায়তায় আইএইএর প্রয়াস জোরদারে গুরুত্বারোপ করে শেখ হাসিনা বলেন, এসডিজি অর্জনে সক্ষমতা গড়ে তোলা ও প্রযুক্তি স্থানান্তর খুবই প্রয়োজন।
প্রধানমন্ত্রী পারমাণবিক প্রযুক্তির শান্তিপূর্ণ ব্যবহারে আইএইএ ও অন্যান্য আন্তর্জাতিক অংশীদারদের সঙ্গে বাংলাদেশের কাজ করার অঙ্গীকার পুনর্ব্যক্ত করেন। আইএইএর ৬০তম প্রতিষ্ঠাবার্ষিকীতে সংস্থাটি অস্ট্রিয়ার রাজধানী ভিয়েনায় ‘আইএইএ কারিগরি সহযোগিতা কর্মসূচির ৬০ বছর পেরিয়ে : উন্নয়নে অবদান’ শীর্ষক তিন দিনের এ সম্মেলনের আয়োজন করে।
আইএইএর মহাপরিচালক ইউকিয়া আমানো, মরিশাসের প্রেসিডেন্ট আমেনাহ গারিব-ফাকিম উরুগুয়ের প্রেসিডেন্ট তাবেরে ভাজকুয়েজ অনুষ্ঠানে বক্তৃতা করেন।
শেখ হাসিনা শান্তি ও উন্নয়নে পরমাণুর ব্যবহার নিশ্চিত করতে ৬০ বছরের অব্যাহত প্রয়াসের জন্য আইএইএর ভূমিকার প্রশংসা করেন। তিনি ৪৫ বছর ধরে বাংলাদেশের উন্নয়নে সমর্থন দেয়ার জন্যও সংস্থাটিকে ধন্যবাদ জানান।
শেখ হাসিনা বলেন, ১৯৭২ সালে স্বাধীনতার পরপরই আইএইএ বাংলাদেশকে সদস্য পদ প্রদান করে। আইএইএতে বাংলাদেশের প্রতিনিধি হিসেবে দীর্ঘদিন তার স্বামী বিশিষ্ট পরমাণু বিজ্ঞানী ড. এমএ ওয়াজেদ মিয়ার দায়িত্ব পালনের মাধ্যমে সংস্থাটির সঙ্গে তার পারিবারিক সংযোগের কথা উল্লেখ করেন প্রধানমন্ত্রী। তিনি বলেন, তার (ওয়াজেদ মিয়া) দৃঢ় ও দূরদর্শী পদক্ষেপ শান্তিপূর্ণ কাজে পারমাণবিক শক্তির ব্যবহারে জাতির পিতা বঙ্গবন্ধু শেখ মুজিবুর রহমানের স্বপ্নের রূপায়ণের সহায়ক হয়েছে। প্রধানমন্ত্রী বলেন, বিজ্ঞান, প্রযুক্তি ও নানা আবিষ্কার বাংলাদেশের বর্তমান আর্থ-সামাজিক উন্নয়নে মুখ্য ভূমিকা পালন করে আসছে।
তিনি বলেন, বাংলাদেশি বিজ্ঞানীদের পাটের জেনেটিক কোডের পাঠোদ্ধার একটি বিরাট সাফল্য এবং জ্ঞানের চর্চা ও বিনিময়ের মাধ্যমে টেকসই অর্থনৈতিক উন্নয়নে অংশীদারিত্ব নিশ্চিত করতে বাংলাদেশ ‘সায়েন্স ডিপ্লোম্যাসি’ গ্রহণ করেছে।
২০১৬ থেকে ২০১৭ সালের সপ্তম পঞ্চবার্ষিক পরিকল্পনা এবং জাতীয় বিজ্ঞান ও প্রযুক্তি নীতির কথা তুলে ধরে তিনি বলেন, সরকার কৃষি, খাদ্য, স্বাস্থ্য, পরিবেশ ও জলবায়ু পরিবর্তন খাতের সমস্যা সমাধানের ওপর জোর গুরুত্ব দিয়েছে।
প্রধানমন্ত্রী বলেন, বাংলাদেশ আইএইএ’র সঙ্গে চমৎকার সহযোগিতা উপভোগ করছে এবং কারিগরি সহযোগিতায় প্রায় ১৩৮টি জাতীয় প্রকল্প সফলভাবে সম্পন্ন হয়েছে এবং রিজিওনাল কো-অপারেটিভ এগ্রিমেন্টের (আরসিএ) অধীনে ১১১টি আঞ্চলিক প্রকল্পে অংশ নিয়েছে। তবে দুটি ক্ষেত্রে সাফল্যকে অত্যন্ত উল্লেখযোগ্য হিসেবে বর্ণনা করে তিনি বাংলাদেশ ইন্সটিটিউট অব নিউক্লিয়ার এগ্রিকালচার ‘বিনা’র উচ্চফলনশীল জাত ও লবণাক্ত সহিষ্ণু শস্য জাতের উন্নয়ন ও উদ্ভাবন এবং দেশে নিউক্লিয়ার মেডিসিন সেবায় অগ্রগতিকে অসামান্য অর্জনের কথা তুলে ধরেন।
প্রধানমন্ত্রী বলেন, ‘বিনা’ ইতোমধ্যেই ৯২টি শস্য প্রজাতির উন্নয়ন ঘটিয়েছে এর মধ্যে ১৩টির উন্নয়নে নিউক্লিয়ার প্রযুক্তি, বিকিরণ এবং অন্যান্য অগ্রসর প্রযুক্তি ব্যবহার করা হয়েছে। এসব শস্য উচ্চফলনশীল, উচ্চ পুষ্টিমান, স্বল্প সময়ে ফলন, লবণাক্ততা ও বন্যা সহিষ্ণু এবং জলবায়ু পরিবেশ সহিষ্ণু। বাংলাদেশে পরমাণু চিকিৎসাসেবার অগ্রগতি প্রসঙ্গে শেখ হাসিনা বলেন, দেশে পরমাণু চিকিৎসাসেবা সম্প্রসারণ এবং শক্তিশালী হওয়ার পাশাপাাশি, গত বিশ বছরে রোগ নির্ণয় করে চিকিসৎসা করতে সক্ষম লোকের সংখ্যা ১০ গুণ বৃদ্ধি পেয়েছে।
চিকিৎসা ক্ষেত্রে পনেরোটি সরকারি এবং ছয়টি বেসরকারি নিউক্লিয়ার মেডিসিন ইন্সটিটিউট প্রতি বছর ৪ লাখেরও বেশি রোগীকে নিউক্লিয়ার মেডিসিনের মাধ্যমে চিকিৎসা দিচ্ছে উল্লেখ করে তিনি বলেন, অতি সম্প্রতি ক্যান্সারের চিকিৎসায় আধুনিক পরমাণু প্রযুক্তির ব্যবহার জনগণকে প্রকৃত সাহায্য করছে।
তিনি বলেন, রাশিয়ার সহায়তায় নির্মীয়মাণ রূপপুর পরমাণু বিদ্যুৎ কেন্দ্রে দুটি রি-অ্যাক্টরের মাধ্যমে ২ হাজার ৪০০ মেগাওয়াট বিদ্যুৎ উৎপাদন করা হবে। তিনি বলেন, ‘আমাদের লক্ষ্য ২০৩০ সাল নাগাদ পারমাণবিক উৎস থেকে চার হাজার মেগাওয়াট বিদ্যুৎ উৎপাদন করা।’
প্রধানমন্ত্রী বলেন, এই বিদ্যুৎ উৎপাদন বাংলাদেশের ১৬ কোটি জনগণের ক্রমবর্ধমান বিদ্যুতের চাহিদা পূরণ করবে এবং এভাবে বর্ধিত উৎপাদনশীলতা ও টেকসই প্রবৃদ্ধির মাধ্যমে এটি বাংলাদেশের উন্নয়নের সম্ভাবনাকে প্রসারিত করবে।
শেখ হাসিনার বক্তব্যে বিএনপি-জামায়াতের নৃশংসতা
এদিকে অস্ট্রিয়ার রাজধানীর একটি হোটেলে সোমবার রাতে প্রবাসী বাংলাদেশিদের সংবর্ধনায় ভাষণ দেন প্রধানমন্ত্রী। এ সময় তিনি প্রবাসীদের সামনে ২০১৩ থেকে ২০১৫ সালে বিএনপি-জামায়াতের নির্মমতা তুলে ধরেন। তিনি ইউরোপীয় দেশগুলোতে প্রবাসী বাংলাদেশি আওয়ামী লীগ নেতাকর্মীদের নিজ এলাকায় নির্বাচিত জনপ্রতিনিধিদের সঙ্গে ঘনিষ্ঠ যোগাযোগ রাখতে এবং দেশে বিএনপি-জামায়াতের নৃশংসতা ও দুর্নীতি তুলে ধরার আহ্বান জানান।
প্রধানমন্ত্রী বলেন, নিরীহ মানুষ হত্যা ও ধ্বংসাত্মক কর্মকাণ্ডের জন্য তাদের বিরুদ্ধে আইনি ব্যবস্থা গ্রহণ বিষয়ে সরকারের পদক্ষেপের বিরুদ্ধে পশ্চিমা দেশগুলোর জনপ্রতিনিধিদের সঙ্গে বিএনপি-জামায়াত লবিং করছে। হত্যা এবং সরকারি সম্পত্তি ধ্বংসের জন্য বিএনপি ও জামায়াতের বিরুদ্ধে সব ধরনের আইনি ব্যবস্থা নেয়া হবে এবং দায়ীদের বিচারের আওতায় আনা হবে।
গ্রান্ড হোটেলে আওয়ামী লীগ অস্ট্রিয়া চ্যাপ্টারের উদ্যোগে আয়োজিত এ সংবর্ধনা সভায় সভাপতিত্ব করেন খন্দকার হাসিবুর রহমান। পররাষ্ট্রমন্ত্রী এএইচ মাহমুদ আলী, আইসিটি ও প্রযুক্তিমন্ত্রী ইয়াফেস ওসমান এ সময় উপস্থিত ছিলেন। অল-ইউরোপ আওয়ামী লীগ সভাপতি অনিল দাসগুপ্ত, আওয়ামী লীগ ইউকে চ্যাপ্টার সভাপতি সুলতান মাহমুদ শরীফ, অল-ইউরোপিয়ান আওয়ামী লীগের যুগ্ম সম্পাদক এমএ নজরুল ইসলাম বক্তব্য রাখেন।
সংকটকালে প্রবাসীদের ভূমিকার প্রশংসা করে প্রধানমন্ত্রী বলেন, প্রবাসীরা জাতীয় উন্নয়নের প্রতিটি ক্ষেত্রে অবদান রাখছেন। প্রধানমন্ত্রী জনগণকে সচেতন করতে বিশেষ করে যুবকদের জঙ্গিবাদ, সন্ত্রাস ও মাদক সম্পর্কে সচেতন করে তুলতে ভূমিকা রাখার জন্য প্রবাসীদের প্রতি আহ্বান জানান।
বাংলাদেশের মাটিতে সন্ত্রাসীদের কোনো স্থান নেই। সন্ত্রাসবাদ একটি বৈশ্বিক সমস্যা। বাংলাদেশেও এর কিছু অনাকাক্সিক্ষত ঘটনা ঘটেছে। কিন্তু বর্তমান সরকার এ ভয়ঙ্কর অপরাধ নির্মূলে অব্যাহত চেষ্টা চালিয়ে যাচ্ছে।
প্রধানমন্ত্রী বলেন, ইসলাম হচ্ছে সহিষ্ণুতা ও শান্তির ধর্ম। এই পবিত্র ধর্ম কখনও মানুষ হত্যা অনুমোদন করে না। শেখ হাসিনা শিক্ষা, স্বাস্থ্য, কৃষি, আইসিটি ও বিদ্যুৎ খাতের উন্নয়নসহ অর্থনীতি জোরদারে তার সরকারের ব্যাপক সাফল্যের উল্লেখ করে বলেন, আওয়ামী লীগ প্রত্যেক মানুষের উন্নয়নে অন্তর্ভুক্তিমূলক কর্মসূচি নিয়েছে। তিনি বলেন, বৈশ্বিক অর্থনৈতিক মন্দার মাঝে আওয়ামী লীগ ক্ষমতায় এসেছে। কিন্তু বাস্তবভিত্তিক অর্থনৈতিক পরিকল্পনার সুবাদে দেশ ওই সংকট উতরে গেছে। বাংলাদেশ এখন বিশ্বে উন্নয়নের রোল মডেলে পরিণত হয়েছে এবং এর অর্থনৈতিক প্রবৃদ্ধির হার ৭ শতাংশেরও বেশি।
প্রধানমন্ত্রী বলেন, আওয়ামী লীগ ক্ষমতায় থাকার সুবাদে দেশ এগিয়ে যাচ্ছে। কিন্তু দেশের স্বাধীনতায় বিশ্বাসী নয়- এমন কোনো দল দেশকে এগিয়ে নিয়ে যেতে পারে না।
বিএনপি হেফাজতে ইসলামের মতো ধর্মান্ধ গোষ্ঠীকে উসকানি দেয়ার জন্য দায়ী- উল্লেখ করে প্রধানমন্ত্রী বলেন, বিএনপি চেয়ারপারসনের প্ররোচনায় হেফাজত ২০১৩ সালে ঢাকায় তাণ্ডব চালায়। জঙ্গিদের ব্যাপারে তার (খালেদা) সহানুভূতিতে তাদের সঙ্গে তার সম্পর্ক নিয়ে প্রশ্ন উঠেছে।
কয়লাভিত্তিক রামপাল বিদ্যুৎ কেন্দ্রের বিরোধীদের সমালোচনা করে তিনি বলেন, তারা বিরোধিতার নামে মূলত নাটক করছে। তাদের মূল লক্ষ্য হচ্ছে উন্নয়নে বাধা দেয়া।

আরো পড়ুন
প্রাণের টানে ঈদ আনন্দযাত্রা
‘হে আল্লাহ, আমি হাজির’ ধ্বনি তুলে পবিত্র হজ পালিত
এবার চট্টগ্রামে সিরিজ জয়?
রাত পোহালেই পবিত্র ঈদুল আজহা
জড়িতদের ধরতে পুলিশের সাঁড়াশি অভিযান
ঈদের ছুটিতে বৃষ্টি হওয়ার আশঙ্কা জোরালো
শীর্ষ খবর
সর্বশেষ খবর
জাতীয়
রোহিঙ্গা শরণার্থীর সংখ্যা প্রায় ৬০ হাজার: জাতিসংঘ
সরকারি চাকরিতে যোগ দিচ্ছেন চোখ হারানো সিদ্দিকুর
আন্তর্জাতিক
ইন্দোনেশিয়ায় মিয়ানমার দূতাবাসে ককটেল হামলা
পারমাণবিক অস্ত্র পরীক্ষা: উত্তর কোরিয়ায় প্রচন্ড ভূ-কম্পন
রাজনীতি
কাদের সিদ্দিকী হাসপাতালে
ছোট বোনকে চাকরি দেয়ার আশ্বাস দিলেন স্বাস্থ্যমন্ত্রী
খেলা
চট্টগ্রাম টেস্টে বাধা হয়ে দাঁড়াতে পারে বৃষ্টি!
তামিমকে ম্যাচ ফির ১৫ শতাংশ জরিমানা
সিরিজটা অন্তত ড্র করতে চাই : স্মিথ
ফরিদপুরে দুই যুবককে কুপিয়ে হত্যা
সেন্টমার্টিন থেকে নারী শিশুসহ ২ হাজার রোহিঙ্গা আটক
রাখাইনে জাতিগত নিধন বন্ধের দাবিতে মালয়েশিয়ায় মানববন্ধন
জেলার উন্নয়নে মাশরাফির ‘নড়াইল এক্সপ্রেস’
ভারতে পাচার হওয়ার ৩ বছর পর ফিরল ১০ তরুণী
অস্ট্রেলিয়ার ধবলধোলাই চায় বাংলাদেশ
ইন্দোনেশিয়ায় মিয়ানমার দূতাবাসে ককটেল হামলা
জন-বিপাশার ব্রেকআপ হয়েছিল যে কারণে
ঈদের রাতে মহিষের গুতোয় প্রাণ গেল যুবকের
প্রথম পাতা
শেষ পাতা
খবর
নগর-মহানগর
সম্পাদকীয়
দৃষ্টিপাত
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
স্বজন সমাবেশ
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
শোক সংবাদ
মৃত্যুবার্ষিকী
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
সিরিজটা অন্তত ড্র করতে চাই : স্মিথ       ফরিদপুরে দুই যুবককে কুপিয়ে হত্যা       সেন্টমার্টিন থেকে নারী শিশুসহ ২ হাজার রোহিঙ্গা আটক       রাখাইনে জাতিগত নিধন বন্ধের দাবিতে মালয়েশিয়ায় মানববন্ধন       জেলার উন্নয়নে মাশরাফির ‘নড়াইল এক্সপ্রেস’